62020TO0412(01)_INF
Vispārējās tiesas (astotā palāta paplašinātā sastāvā) 2025. gada 14. maija rīkojums –
Landesbank Hessen‑Thüringen Girozentrale/VNV (Ex ante iemaksas par 2020. gadu)
(lieta T‑412/20)
Ekonomikas un monetārā savienība – Banku savienība – Kredītiestāžu un noteiktu ieguldījumu brokeru sabiedrību vienotais noregulējuma mehānisms (VNM) – Vienotais noregulējuma fonds (VNF) – VNV lēmums par 2020. gada ex ante iemaksu aprēķinu – Regulas (ES) Nr. 806/2014 70. panta 2. punkts – Acīmredzami pamatota prasība – Rīkojuma iedarbības laikā ierobežošana
1.
Tiesvedība – Prasījumi prasības pieteikumā – Pielāgošana tiesvedības laikā – Lēmums, kas apstrīdēto lēmumu groza tiesvedības laikā – Sākotnējo prasījumu un pamatu pielāgošana – Pieļaujamība – Nosacījumi
(Vispārējās tiesas Reglamenta 86. pants)
(skat. 19.–21. punktu)
2.
Ekonomikas un monetārā politika – Ekonomikas politika – Kredītiestāžu un noteiktu ieguldījumu brokeru sabiedrību vienotais noregulējuma mehānisms – “Ex ante” iemaksas Vienotajā noregulējuma fondā (VNF) – Individuālo iemaksu VNF kumulatīvās summas gada maksimālais apjoms, kas noteikts 12,5 % apmērā no galīgā mērķapjoma – Piemērošanas joma – Piemērošana sākotnējā periodā
(Eiropas Parlamenta un Padomes Regulas Nr. 806/2014 70. panta 2. punkta pirmā un ceturtā daļa)
(skat. 42. punktu)
3.
Ekonomikas un monetārā politika – Ekonomikas politika – Kredītiestāžu un noteiktu ieguldījumu brokeru sabiedrību vienotais noregulējuma mehānisms – “Ex ante” iemaksas Vienotajā noregulējuma fondā (VNF) – Individuālo iemaksu VNF kumulatīvās summas gada maksimālais apjoms, kas noteikts 12,5 % apmērā no galīgā mērķapjoma – Apjoms – Aizliegums Vienotajai noregulējuma valdei (VNV) pārkāpt šo apjomu – Vērtēšanas kritēriji – Dinamiska pieeja galīgajam mērķapjomam
(Eiropas Parlamenta un Padomes Regulas Nr. 806/2014 69. panta 1. punkts un 70. panta 2. punkta pirmā un ceturtā daļa)
(skat. 43. punktu)
Rezolutīvā daļa
1)
Atcelt Vienotās noregulējuma valdes (VNV) 2022. gada 7. decembra Lēmumu SRB/ES/2022/80 par 2020. gada ex ante iemaksu Vienotajā noregulējuma fondā (VNF) aprēķinu, ciktāl šis lēmums attiecas uz Landesbank Hessen‑Thüringen Girozentrale.
2)
Lēmuma SRB/ES/2022/80 iedarbība attiecībā uz Landesbank Hessen‑Thüringen Girozentrale saglabājas līdz brīdim, kad VNV būs pieņēmusi vajadzīgos pasākumus šī rīkojuma izpildei, tomēr saprātīgā termiņā, kas nepārsniedz sešus mēnešus no dienas, kad šis rīkojums kļuvis galīgs.
3)
VNV sedz savus, kā arī atlīdzina Landesbank Hessen‑Thüringen Girozentrale tiesāšanās izdevumus.
4)
Eiropas Komisija savus tiesāšanās izdevumus sedz pati.